Sārāsādāt Khādemashshari‘eh

Sārāsādāt Khādemashshari‘eh, ka Sara Khadem, (pärsia keeles سارا سادات خادم‌الشریعه; sündinud 10. märtsil 1997 Teheranis) on Iraani maletaja, naiste suurmeister (2013).

Khadem tuli 2009. aastal Antalyas noorte maailmameistriks neidude U12-vanuseastmes.

Ta on 2016. aasta Iraani naiste malemeister. 2017. aastal mängis ta naiste maailmameistrivõistluste turniiril (64 osavõtjat), kuid 32 parema hulka ei pääsenud.

Khadem sai FIDE-lt 2011. aastal naiste rahvusvahelise meistri, 2013. aastal naiste suurmeistri ja 2015. aastal rahvusvahelise meistri nimetuse. 

2022. aastal mängis ta kiirmale MM-il hidžaabita, et näidata toetust Iraanis toimuvatele meeleavaldustele. Selle tõttu elab ta koos abikaasa ja pojaga Hispaanias eksiilis, sest kodumaale naasmisel võetaks ta vahi alla."MM-il katmata peaga mänginud naismaletaja ei saa kodumaale naasta" ERR, 15. veebruar 2023

 Viited 

Välislingid

Sārāsādāt Khādemashshari‘eh FIDE andmebaasis


Kategooria:Iraani naismaletajad
Kategooria:Sündinud 1997